เซ็กซี่ระเบิดแบบ เจนนิเฟอร์ โลเปซ
ขึ้นชื่อว่าเป็นซุปตาร์ดังระดับแถวหน้าของโลก ที่หยิบจับอะไรก็โด่งดังเปรี้ยงปร้างไปซะหมด ล่าสุด เจนนิเฟอร์ โลเปซ จับมือแบรนด์รองเท้าสุดหรูสัญชาติอิตาเลียน จูเซปเป ซาน็อตติ ดีไซน์ สร้างสรรค์รองเท้าและแอคเซสเซอรี่ ภายใต้แคปซูลคอลเลกชั่น Giuseppe for Jennifer Lopez #GiuseppexJennifer โดยผสมผสานสไตล์โดดเด่นของ เจ.โล ผู้ทรงอิทธิพลด้านแฟชั่นอันดับต้นๆ ของโลก เข้ากับเอกลักษณ์เฉพาะตัวของแบรนด์จูเซปเป ซาน็อตติ ผลลัพธ์ที่ได้คือ รองเท้าบูตแบบหัวเปิดตกแต่งด้วยสวารอฟสกี้ระยิบระยับ, รองเท้าทรงแกลดิเอเตอร์ลายพิมพ์หนังงู นำความเฟมมินีนและความล้ำสมัย มาผสานเข้ากับเฉดสีชวนฝัน อย่างสีเทาและสีเบจ นอกจากไอเทมเปรี้ยวแซ่บแล้ว ยังมีสนีคเกอร์ส้นหนา มาเอาใจสาวสปอร์ตตี้,ซุปตาร์สุดฮอตบอกเล่าว่า รองเท้าคอลเลกชั่นนี้สามารถบ่งบอกถึงตัวตนของฉันได้อย่างชัดเจน โดยที่ไม่ต้องการคำบรรยายใดๆ ฉันคลั่งไคล้รองเท้าเป็นพิเศษ รองเท้าคู่ที่ใช่สำหรับฉันต้องเหมาะเจาะกับทุกโอกาส และพร้อมรับทุกสถานการณ์ ไม่ว่าจะเดินพรมแดงหรือในวันสบายๆ ก็สามารถเติมเต็มลุคของฉันให้สวยสมบูรณ์ เซ็กซี่ เย้ายวน และปราศจากความกลัวใดๆ คอลเลกชั่นที่ฉันและจูเซปเปร่วมกันออกแบบ คือความลงตัวอย่างสมบูรณ์แบบที่คุณไม่สามารถหาได้จากที่ไหน โดยเฉพาะรองเท้าส้นสูงแสบซ่า ที่มาพร้อมกับรูปทรงโฉบเฉี่ยว แต่แฝงไปด้วยประกายแห่งความหรูหรา แฟนพันธุ์แท้ต้องไปสอยด่วน ที่บูติก Giuseppe Zanotti Design ชั้น 1 ศูนย์การค้าเซ็นทรัล เอ็มบาสซี.
ขึ้นชื่อว่าเป็นซุปตาร์ดังระดับแถวหน้าของโลก ที่หยิบจับอะไรก็โด่งดังเปรี้ยงปร้างไปซะหมด ล่าสุด เจนนิเฟอร์ โลเปซ จับมือแบรนด์รองเท้าสุดหรูสัญชาติอิตาเลียน จูเซปเป ซาน็อตติ ดีไซน์
ซุป’ตาร์ดัง,จูเซปเป ซาน็อตติ ดีไซน์,รองเท้าคอลเลกชั่น,เจ.โล,รองเท้าสุดหรู